ພວກດໍາເນີນງານ ໂຮງໄຟຟ້າຍີ່ປຸ່ນ ເລີ້ມປະຕິບັດງານອີກ
ພວກດໍາເນີນໃນໂຮງໄຟຟ້າ Fukushima ເລີ້ມປະຕິບັດງານຄືນອີກ ຫລັງຈາກປະເຊີນ ກັບແຜ່ນດິນໄຫວເລັກນ້ອຍຫລາຍຄັ້ງ.
ພວກດໍາເນີນງານໂຮງໄຟຟ້ານີວເຄລຍ Fukushima ຂອງ ຍີ່ປຸ່ນ ກ່າວວ່າ ພວກເຂົາເຈົ້າກໍາລັງຍ້າຍອຸບປະກອນໄປໄວ້ ບ່ອນດິນສູງຫລັງຈາກເກີດແຜ່ນດິນໄຫວຕິດຕໍ່ກັນມາຂະ ໜາດແຮງຫລາຍໆຄັ້ງ ທີ່ໄດ້ເປັນອຸບປະສັກກີດກັນຕໍ່ຄວາມ ພະຍາຍາມເພື່ອສ້ອມແປງໂຮງໄຟຟ້າທີ່ໄດ້ຮັບຄວາມເສຍ ຫາຍໄປນັ້ນ ພວກພະນັກງານກູ້ໄພໃນຂະນະນີ້ໄດ້ຍ້າຍເຂົ້າໄປໃນວົງລັດ ສະໝີພາຍໃນ 10 ຫລັກກິໂລແມັດຂອງໂຮງໄຟຟ້າທີ່ໄດ້ ຮັບຄວາມເສຍຫາຍນັ້ນເປັນເທື່ອທໍາອິດໃນການຊອກຄົ້ນ ຫາຊາກສົບພວກປະສົບໄພຈາກໄພແຜ່ນດິນໄຫວແລະຄື້ນ ຟອງຍັກຊຸນາມິທີ່ຮ້າຍແຮງໃນວັນທີ 11 ມີນາຜ່ານມາທີ່ໄດ້ ສ້າງຄວາມເສຍຫາຍໃຫ້ແກ່ລະບົບທໍາຄວາມເຢັນໃນໂຮງ ໄຟຟ້ານັ້ນ ໃນວັນພະຫັດມື້ນີ້ ພະເຈົ້າຈັກກະພັດ Akihito ແລະພຣະຊາຍາ Michiko ໄດ້ຊົງສະເດັດຢ້ຽມຢາມພວກລອດຊີວິດມາໄດ້ໃນເຂດຕ່າງໆທີ່ໄດ້ຮັບຄວາມເສຍຫາຍຮ້າຍແຮງເປັນເທື່ອທໍາອິດ ແຜ່ນດິນໄຫວຮ້າຍແຮງຄັ້ງຫລ້າສຸດເກີດຂຶ້ນເວລາ 6:00 ໂມງເຊົ້າຕາມເວລາໃນທ້ອງຖິ່ນໃນວັນພະຫັດມື້ນີ້ ຊຶ່ງມີຄວາມແຮງ 6 1 ຣິກເຕີ ຊຶ່ງນັບວ່າເປັນແຜ່ນດິນໄຫວຄັ້ງທີ 4 ນັບແຕ່ວັນຈັນສັບປະດານີ້ເປັນຕົ້ນມາ ຊຶ່ງມີຄວາມຄວາມແຮງເຖິງ 6 ຣິກເຕີ້ ຫລືຫລາຍກວ່ານັ້ນ ແລະເປັນຄັ້ງທີ 14 ທີມີຄວາມແຮງຫລາຍກວ່າ 5 ຣິກເຕີ ແຜ່ນດິນໄຫວຄັ້ງເລັກນ້ອຍເປັນຫລາຍຮ້ອຍຄັ້ງໄດ້ເກີດຂຶ້ນໃນເຂດແຄມຝັ່ງທະເລທາງພາກຕາເວັນອອກສຽງເໜືອຂອງຍີ່ປຸ່ນນັບແຕ່ໄດ້ເກີດແຜ່ນດິນໄຫວຄັ້ງຮ້າຍແຮງທີ່ສຸດເຖິງ 9 ຣິກເຕີໃນເດືອນມີນາຜ່ານມານີ້ ຢູ່ນອກໂຮງໄຟຟ້າ ພວກຕໍາຫລວດປະມານ 300 ຄົນທີ່ໃສ່ຊຸດປ້ອງກັນສີຂາວ ໄດ້ເລີ່ມທໍາການຊອກຄົ້ນໄປຕາມຊາກຫັກພັງໃນວົງລັດສະໜີ 10 ຫລັກກິໂລແມັດໃນເຂດອ້ອມແອ້ມໂຮງໄຟຟ້າ Fukushima ເປັນເທື່ອທໍາອິດ ຄວາມພະຍາຍາມຊອກຄົ້ນໃນຂົງເຂດໄດ້ຖືກງົດໄວ້ຍ້ອນລະດັບກໍາມັນຕະພາຍລັງສີສູງ ແຕ່ທາງການຍີ່ປຸ່ນຢາກເກັບກູ້ເອົາພວກຊາກສົບ ອອກກ່ອນໆມັນຈະເປື່ອຍໄປເຖິງຂັ້ນຈະກາຍເປັນອັນຕະລາຍຕໍ່ສຸຂະພາບແລະບໍ່ສາມາດພິສູດພວກສົບເຫລົ່ານີ້ໄດ້ນັ້ນ